b'\n_START_ARTICLE_\nWalter Smith\n_START_SECTION_\nGyvenimas ir karjera\n_START_PARAGRAPH_\nPaauglyst\xc4\x97je buvo did\xc5\xbeiulis Rangers FC gerb\xc4\x97jas. Smitas dirbo elektriku prie\xc5\xa1 prad\xc4\x97damas \xc5\xbeaisti jaunimo lygoje, Ashfield klube (1960 m.). 1966 m. pasira\xc5\xa1\xc4\x97 sutart\xc4\xaf, kaip gyn\xc4\x97jas, su Dundee United. Tuo metu dar dirbo elektriku. 1975 m. rugs\xc4\x97j\xc4\xaf persik\xc4\x97l\xc4\x97 \xc4\xaf Dumbarton FC, bet po dvej\xc5\xb3 met\xc5\xb3 gri\xc5\xbeo atgal \xc4\xaf Dundee United FC. B\xc5\xabdamas 29 m. buvo pakviestas dirbt kaip Jim McLeano trenerio pad\xc4\x97j\xc4\x97ju. Per savo kaip futbolininko karjer\xc4\x85 \xc5\xbeaid\xc4\x97 250 rungtin\xc4\x97se ir peln\xc4\x97 3 \xc4\xafvar\xc4\x8dius.\n_START_SECTION_\nTrenerio karjera\n_START_PARAGRAPH_\nWaler Smith dirbo ne tik kaip Dundee United, Jim McLeano asistentas, bet taip pat ir \xc5\xa0kotijos futbolo asociacijoje (angl. Scottish Football Association). 1978 m. buvo paskirtas \xc5\xa0kotijos U-18 treneriu. 1982 m. \xc5\xa0kotijos jaunimo rinktinei pad\xc4\x97jo laim\xc4\x97ti Europos jaunimo \xc4\x8dempionat\xc4\x85. Taip pat dirbo su U-21 ir buvo Alekso Fergusono pavaduotojas XIII pasaulio futbolo \xc4\x8dempionate Meksikoje.\n_START_SECTION_\nRangers\n_START_PARAGRAPH_\n1986 m. Graeme Souness pakviet\xc4\x97 Smit\xc4\x85 tapti juo pavaduotoju. 1991 m. baland\xc4\xaf Souness paliko klub\xc4\x85 ir Smitas u\xc5\xbe\xc4\x97m\xc4\x97 jo viet\xc4\x85. Su nauju vyriausiu treneriu Rangers laim\xc4\x97jo \xc5\xa0kotijos taur\xc4\x99, taip pat \xc5\xa0kotijos lygos taur\xc4\x99: kiekvien\xc4\x85 tris kartus. 1997 m. po visi\xc5\xa1ko dominavimo, nusprend\xc4\x97 palikti klub\xc4\x85. Tuo metu Rangers susilygino su Celtic FC rekordu, po devini\xc5\xb3 i\xc5\xa1 eil\xc4\x97s laim\xc4\x97t\xc5\xb3 \xc5\xa0kotijos Premier lygos sezon\xc5\xb3, kai Rangers pralaim\xc4\x97jo Celtic 1998 m., buvo pralaim\xc4\x97tas ir \xc5\xa0kotijos taur\xc4\x97s finalas Edinburgo Hearts klubui. 1998 m. gegu\xc5\xbe\xc4\x99 Smitas paliko Ibrox, kaip s\xc4\x97kmingiausias \xc5\xa0kotijos treneris. Tuo metu, kai Smitas buvo Rangers treneriu, jis i\xc5\xa1leido \xc2\xa345 milijonus vietin\xc4\x97ms ir u\xc5\xbesienio \xc5\xbevaig\xc5\xbed\xc4\x97ms.\n_START_SECTION_\nEverton\n_START_PARAGRAPH_\n1998 m. Smitas sutiko i\xc5\xa1m\xc4\x97ginti savo j\xc4\x97gas pakeisdamas Howard Kendall. Tapo vyriausiu treneriu angl\xc5\xb3 Premier lygoj \xc5\xbeaid\xc5\xbeian\xc4\x8diam Liverpulio Evertono klube. Naujos pareigos nebuvo s\xc4\x97kmingos, kai Evertonas buvo tik vidury lentel\xc4\x97s. At\xc4\x97jus David Moyes komanda baig\xc4\x97 sezon\xc4\x85 penktoje vietoje, tuo tarpu Smitas buvo atleistas 2002 m. kov\xc4\x85._NEWLINE_2004 m. kov\xc4\x85 Smitas gr\xc4\xaf\xc5\xbeo \xc4\xaf futbol\xc4\x85 ir dirbo Alekso Fergusono pavaduotoju, Manchester United klube, 2003\xe2\x80\x932004 m. sezono pabaigoje.\n_START_SECTION_\n\xc5\xa0kotija\n_START_PARAGRAPH_\n2004 m. gruod\xc5\xbeio 2 d. Smitas buvo paskirtas \xc5\xa0kotijos vyr\xc5\xb3 futbolo rinktin\xc4\x97s treneriu, pakeisdamas Berti Vogts. Smitas tik\xc4\x97josi pasiekti 2006 m. pasaulio taur\xc4\x99, bet netik\xc4\x97tai pralaim\xc4\x97jo Baltarusijai. Nepaisant to, \xc5\xa0kotijos rinktin\xc4\x97, valdant Smitui, Hampden Park stadione, pakilo septyniolika viet\xc5\xb3 auk\xc5\xa1\xc4\x8diau, pasaulio reitinge.\n_START_SECTION_\nSugr\xc4\xaf\xc5\xbeimas \xc4\xaf Rangers\n_START_PARAGRAPH_\n2007 m. sausio 10 d. Smitas gri\xc5\xbeo \xc4\xaf Rangers kaip vyriausias treneris. Vadovaujant Rangers yra laim\xc4\x97j\xc4\x99s devynes i\xc5\xa1 vienuolikos lygos rungtyni\xc5\xb3. Pirmam sezone gri\xc5\xbeus \xc4\xaf Ibrox buvo did\xc5\xbeiulis pasiekimas laim\xc4\x97jus 2-0 prie\xc5\xa1 Hearts 2007\xe2\x80\x932008 m. sezone, \xc5\xa0kotijos lygos taur\xc4\x97je. Finale \xc5\xbeaid\xc4\x97 prie\xc5\xa1 Dundee United, po baudini\xc5\xb3 serijos laim\xc4\x97jo 3-2. Kris Boyd t\xc4\x85 dien buvo dienos didvyris, peln\xc4\x99s lemem\xc4\x85 baudin\xc4\xaf._NEWLINE_UEFA Europos lygoje, su Smitu, komanda po 36 met\xc5\xb3 pasiek\xc4\x97 final\xc4\x85. Ketvitfinalyje, po nulini\xc5\xb3 lygi\xc5\xb3j\xc5\xb3 nam\xc5\xb3 rugtyn\xc4\x97se ir 2-0 laim\xc4\x97jus sve\xc4\x8diuose prie\xc5\xa1 Sporting CP, toliau sek\xc4\x97 pusfinalis ir Fiorentina. Pirmos ir antros rungtyn\xc4\x97s baig\xc4\x97si lygiosiom 0-0, bet po baudini\xc5\xb3 serijos laim\xc4\x97jo 4-2 prie\xc5\xa1 Fiorentina, tai leido pasiekti UEFA taur\xc4\x97s final\xc4\x85 Man\xc4\x8desteryje, kuriame 2-0 pralaim\xc4\x97jo prie\xc5\xa1 FK Zenit Sankt-Peterburg.'